Заготовки | Bulmint
Заготовки от благородни и неблагородни метали
За монети и медали
Затвореният цикъл на производство на заготовки гарантира пълен контрол върху производството на всеки отделен етап - от рафинирането и отливането на златото и среброто, до опаковането и експедирането на готовия продукт. Това ни позволява да останем гъвкави и фокусирани върху качеството, сроковете на доставка и конкурентните цени.
Производството е сертифицирано от TÜVRheinland за обработката на благородни метали и сплави, производство на продукти и изделия от тях. Внедрената система за контрол на качеството гарантира най-високо постоянно ниво на качество на готовата продукция, в съответствие с международните стандарти и изискванията на нашите клиенти и партньори.
Заготовки от благородни метали
От 2004 година ние от Булминт произвеждаме заготовки за монети и медали. Още от началото бизнес моделът ни е основан на производството на заготовки за отсичане на медали, монети и кюлчета в най-високото висше качество, без да е необходима каквато и да е допълнителна обработка. Ето защо специално внимание отделяме на процеса по повърхностна обработка. Производството на заготовки се е превърнало в основна част от нашия бизнес.
Всички заготовки се изработват по спецификация на клиента. Изпълняваме поръчки за много и различни материали и параметри - злато, сребро, платина, мед, никел и техните сплави.
Метал/Сплав
Състав %
Твърдост ± 10HV
Ag 999 Ag ≥ 99,97 30
Ag 925 Ag 92,5 Cu 7,5 80
Ag 333 Ag 33,3 Cu 66,7 100
Au 999 Au ≥ 99,99 35
Au 585 Au 58,5 Ag 41,5 50
Cu Cu ≥ 99,95 600
Качество на повърхностна обработка
При обработката на благородни метали, винаги следваме технология, която гарантира правилната структура на зърното за оптимална пластичност на материала. По този начин успяваме да поддържаме постоянно високото качество на произвежданите заготовки, а оттам и най-добри резултати при отсичането на медали и монети висше качество.
След валцуване
Светло отгряти след валцуване
Полирани на циклонни барабани
Полирани чрез четкосване
Обработени химически
Струговани на ЦПУ
Полирани с метални и керамични сачми
Тип ренделоване
С радиус
Биколорни
Заготовки от неблагородни метали и покрития
Основният фокус върху производството на заготовки от неблагородни метали ни дава възможност да разширим дейността си и към различни видове покрития. Дебелината на покритието може да варира според изискванията на клиентите. Едно от основните покрития е 2 микрона никел + 6 микрона сребро.
Никелиране + посребряване
Рутениране
Селективно позлатяване
15 - 50 мм неренделовани, неотгряти + 0.02 мм
15 - 50 мм ренделовани + 0.05 мм
51 - 100 мм неренделовани, неотгряти + 0.05 мм
Откл. / общо нетно тегло
Висше качество + 2% + 1%
Стандартно качество + 1% + 0.5%
Надпис на гурта
Надпис или декорация на гурта е възможна по спецификация на клиента за заготовки от 14 до 50 мм.